text: Weekendvejret? Det bliver mildt
  15 november 2013 kl. 06.23
  Der venter kun en smule regn i weekenden. Og det bliver mildt, med temperaturer på omkring 10 grader.
  I morges var der tåge flere steder i sydjylland.
  Men det forsvinder i løbet af dagen, hvorefter de fleste steder får lidt sol.
  - Det er en mild weekend, vi går i møde. Vi har haft nogle lune dage, og det bliver endnu lunere i weekenden. Dagtemperaturerne ligger tættere på 10 end fem grader, siger vagtchef ved DMI, Bill Vejdegren, ifølge ritzau.
  Lørdag bliver det gråvejr, men de fleste steder slipper for regn.
  Søndag kommer der sol mange steder. Til gengæld bliver det koldt om aftenen og natten.
  Så skal du ud at køre mandag morgen, skal du være opmærksom på, at det kan være glat.
  